SL Uradni list Evropske unije C 451/5

SKUPNA PARLAMENTARNA SKUPŠČINA SPORAZUMA O PARTNERSTVU MED ČLANICAMI SKUPINE AFRIŠKIH, KARIBSKIH IN PACIFIŠKIH DRŽAV NA ENI STRANI TER EVROPSKO UNIJO IN NJENIMI DRŽAVAMI ČLANICAMI NA DRUGI

ZAPISNIK SEJE V TOREK, 14. JUNIJA 2016

(2016/C 451/02)

Vsebina

1. Izjava Lilianne Ploumen, nizozemske ministrice za zunanjo trgovino in razvojno sodelovanje, predsedujoče Svetu EU 5

2. Izjava Ingrid Olge Ghislaine Ebouka-Babackas, ministrice Republike Kongo za načrtovanje, statistiko in regionalno povezovanje, predsedujoče Svetu AKP 6

3. Čas za vprašanja Svetu 6

4. Razprava s Svetom – brez seznama govornikov 6

5. Območje celinske proste trgovine v Afriki – možnosti za spodbujanje trgovine znotraj Afrike in njene potencialne koristi za države AKP 7

6. Poročilo o 12. regionalni seji južnoafriške regije, ki je potekala od 20. do 22. aprila 2016 v mestu Gaborone (Bocvana) – poročilo sopredsednikov 7

7. Sporočila sopredsednikov, vključno s sklepi seje predsedstva 12. junija 2016 (nadaljevanje) 7

8. Nujna tema št. 1: predvolilne in varnostne razmere v Demokratični republiki Kongo 8

9. Izboljšanje participativnega upravljanja z decentralizacijo in krepitvijo lokalne uprave 8

10. Zbirna poročila z delavnic 8

11. Vpliv padca cene nafte in drugih strateških proizvodov na gospodarstva držav AKP 9

12. Nujna tema št. 2: Posilstva ter nasilje nad ženskami in otroki v oboroženih spopadih 9

ZAPISNIK SEJE V TOREK, 14. JUNIJA 2016

(Seja se je začela ob 9.15.)

PREDSEDUJOČA: Michèle RIVASI

Sopredsednica

1. Izjava Lilianne Ploumen, nizozemske ministrice za zunanjo trgovino in razvojno sodelovanje, predsedujoče Svetu EU

Lilianne Ploumen, nizozemska ministrica za zunanjo trgovino in razvojno sodelovanje in predsedujoča Svetu EU, je poudarila prelomne dosežke v letu 2015: agendo za trajnostni razvoj do leta 2030 in nove cilje trajnostnega razvoja, akcijski program za financiranje razvoja iz Adis Abebe ter novi sporazum o podnebnih spremembah COP 21. Zdaj je čas za izvajanje in spremljanje teh programov ter zavez, ki se morajo odražati tako v notranjih kot v zunanjih politikah EU.

Predsedujoča Svetu je pozvala k nadaljevanju in krepitvi sodelovanja med EU in državami AKP pri prihodnjih skupnih izzivih, pri čemer je poudarila migracije, mir in varnost ter trgovino. EU je ocenjevala dosežke in pomanjkljivosti Sporazuma iz Cotonouja ter pripravljala možnosti za prihodnji okvir partnerstva med EU in državami AKP, da bi ob koncu leta 2016 predstavila svoja priporočila. Skupna parlamentarna skupščina je bila eden ključnih forumov v tem postopku. Vse ideje, ki bi lahko doprinesle k sodobnemu in enakopravnemu partnerstvu v prihodnosti, so bile dobrodošle.

2. Izjava Ingrid Olge Ghislaine Ebouka-Babackas, ministrice Republike Kongo za načrtovanje, statistiko in regionalno povezovanje, predsedujoče Svetu AKP

Ingrid Olga Ghislaine Ebouka-Babackas, ministrica Republike Kongo za načrtovanje, statistiko in regionalno povezovanje in predsedujoča Svetu AKP, je predstavila postopek priprav držav AKP na prihodnje odnose z EU. Skupina uglednih osebnosti je v poročilu, ki so ga predstavili na 8. vrhunskem srečanju voditeljev držav in vlad držav AKP v Port Moresbyju v Papui Novi Gvineji od 30. maja do 1. junija 2016, pozvala h krepitvi odnosov med EU in državami AKP ter poudarila številne prihodnje izzive držav AKP, kot so agenda za trajnostni razvoj do leta 2030 in iskanje ustreznih virov za njeno financiranje, spodbujanje močne, vključujoče in poštene gospodarske rasti, migracije, nevarnosti za stabilnost in varnost ter negativne posledice nezakonitih finančnih tokov. Govorka se je nato osredotočila na vprašanja o večstranski trgovini ter trgovini med EU in državami AKP, pri čemer je poudarila potrebo po prožnejših zahtevah v sporazumih o gospodarskem partnerstvu, saj bi tako k njim lahko pristopile tudi najmanj razvite države. Skupina AKP je izrazila željo po ohranitvi Evropskega razvojnega sklada in globljih ter močnejših odnosih med EU in državami AKP. Menila je, da mora skupina AKP graditi na sodelovanju jug-jug in trikotnem sodelovanju.

3. Čas za vprašanja Svetu

13 vprašanj je bilo naslovljenih na Svet AKP in 13 na Svet EU.

Ingrid Olga Ghislaine Ebouka-Babackas je v imenu Sveta AKP odgovorila na naslednje vprašanje in dodatno vprašanje:

vprašanje št. 10 o javno-zasebnih partnerstvih v kmetijstvu v Afriki, ki ga je zastavila Michèle Rivasi.

Na naslednja vprašanja je bilo odgovorjeno, ni pa bilo dodatnih vprašanj:

vprašanje št. 2 o varnostnih razmerah v Burundiju, ki ga je zastavil David Martin (nadomeščala ga je Maria Arena);

vprašanje št. 4 o izbruhu virusa zika, ki ga je zastavila Marlene Mizzi;

vprašanje št. 11 o svetovnem humanitarnem vrhu, ki ga je zastavil Enrique Guerrero Salom (nadomeščal ga je Norbert Neuser).

Avtorji vprašanj št. 1, 3, 5, 6, 7, 8, 9, 12 in 13 na seji niso bili prisotni.

Lilianne Ploumen je v imenu Sveta EU odgovorila na naslednja vprašanja in dodatna vprašanja:

vprašanje št. 15 o varnostnih razmerah v Burundiju, ki ga je zastavil David Martin (nadomeščala ga je Maria Arena);

vprašanje št. 16 o volitvah v Demokratični republiki Kongo, ki ga je zastavila Cécile Kashetu Kyenge;

vprašanje št. 23 o svetovnem humanitarnem vrhu, ki ga je zastavil Enrique Guerrero Salom (nadomeščal ga je Norbert Neuser).

Na naslednje vprašanje je bilo odgovorjeno, ni pa bilo dodatnih vprašanj:

vprašanje št. 17 o izbruhu virusa zika, ki ga je zastavila Marlene Mizzi.

Avtorji vprašanj št. 14, 18, 19, 20, 21, 22, 24, 25 in 26 na seji niso bili prisotni.

4. Razprava s Svetom – brez seznama govornikov

Govorili so: Norbert Neuser, Jean-Luc Schaffhauser, Agathon Rwasa (Burundi), Michael Gahler, Juan Fernando López Aguilar, Jean Marie Kilosho Bulambo (Demokratična republika Kongu), Magnus Kofi Amoatey (Gana), Maria Arena, Babiker Mohamed Toum (Sudan), Sithembile Mlotshwa (Zimbabve), Netty Baldeh (Gambija), Michèle Rivasi in Jomo Mfanawemakhosi Diamini (Svazi).

Poslanci so se osredotočili na trgovino in sporazume o gospodarskem partnerstvu. Postavljali so vprašanja o zaščitnih ukrepih, finančni podpori za prilagoditev, krepitvi zmogljivosti in izgubi prihodkov zaradi carin. Razpravljali so tudi o prihodnjih odnosih med EU in državami AKP, volitvah v Demokratični republiki Kongo, političnem dialogu z Burundijem, nezakonitih finančnih tokovih in elektrifikaciji Afrike.

5. Območje celinske proste trgovine v Afriki – možnosti za spodbujanje trgovine znotraj Afrike in njene potencialne koristi za države AKP

Odbor za gospodarski razvoj, finance in trgovino

Soporočevalca: Jean-Marie Bulambo (Demokratična republika Kongo) in Marielle de Sarnez

Jean-Marie Bulambo (Demokratična republika Kongo) in Petr Ježek (ki je nadomeščal Marielle de Sarnez) sta predstavila poročilo.

Govorili so: Michael Gahler, Agathon Rwasa (Burundi), Louis-Joseph Manscour, Tesfaye Daba Wakjira (Etiopija), Pavel Telička, Maria Heubuch, Piernicola Pedicini, Jean-Luc Schaffhauser, Sir Louis H. Straker (Saint Vincent in Grenadine), Francesc Gambús, Babiker Mohamed Toum (Sudan), Maria Arena, Gberi Kombo (Kamerun), Marlene Mizzi in Domenico Rosa (Evropska komisija).

Poslanci so izrazili mnenje, da je območje celinske proste trgovine za Afriko zelo ambiciozen projekt, ki bo zahteval močno politično zavezanost vključenih držav. Afriki ponuja dobro priložnost, da okrepi svojo notranjo trgovino in tako poveča gospodarsko rast, saj je prosta trgovina tudi močno sredstvo za boj proti revščini. Obenem so poudarili, da morata liberalizem in tržno gospodarstvo omogočiti tudi pošteno porazdelitev. Kot zgled za območje celinske proste trgovine naj služi izgradnja Evrope – tudi evropski projekt se je namreč začel kot trgovinska in gospodarska skupnost. Imeli so tudi nekaj pomislekov glede odpiranja mej in negativnih učinkov liberalizma na države v razvoju.

Jean-Marie Bulambo (Demokratična republika Kongo) in Petr Ježek sta zaključila razpravo.

6. Poročilo o 12. regionalni seji južnoafriške regije, ki je potekala od 20. do 22. aprila 2016 v mestu Gaborone (Bocvana) – poročilo sopredsednikov

Sopredsednica Michèle Rivasi je ustno poročala o 12. regionalni seji in predstavila glavne teme razprave.

Govorili so: sopredsednik Netty Baldeh (Gambija), Gilbert Shimane Mangole (Bocvana) in Juan Fernando López Aguilar.

Poslanci so se zahvalili in čestitali Bocvani za uspešno organizacijo seje. V razpravah so se med drugim osredotočili na pomembnost regionalnega povezovanja, migracije, gospodarjenje z naravnimi viri, energijo in spolno nasilje. Posebej dobro sta bili sprejeti delavnici o ranljivih otrocih in meteorološkem centru.

7. Sporočila sopredsednikov, vključno s sklepi seje predsedstva 12. junija 2016 (nadaljevanje)

Sopredsednica Michèle Rivasi je poročala o sklepih seje predsedstva 12. junija 2016.

Stalni odbori bodo pripravili naslednja poročila:

Odbor za politične zadeve — financiranje političnih strank v državah AKP in EU

Odbor za gospodarski razvoj, finance in trgovino — izboljšanje učinkovitosti pomoči in razvoja pri sodelovanju med EU in državami AKP

Odbor za socialne zadeve in okolje — vloga športa kot pomembnega dejavnika pri izobraževanju in odpravljanju revščine

(Seja je bila prekinjena ob 12.36 in se je nadaljevala ob 15.08.)

PREDSEDUJOČI: Netty BALDEH

Sopredsednik

8. Nujna tema št. 1: predvolilne in varnostne razmere v Demokratični republiki Kongo

Govorili so: Vicky Katumwa Mukalay (Demokratična republika Kongo), Maria Arena, Kristin de Peyron (Evropska služba za zunanje delovanje), Joachim Zeller, Alpha Ousmane (Burkina Faso), Abdoulaye Touré (Slonokoščena obala), Javier Nart, Ahamada Soukouna (Mali), Michèle Rivasi, Isabella Adinolfi, Adjedoue Weidou (Čad), Jean-Luc Schaffhauser, Joyce Laboso (Kenija), Michael Gahler, Cécile Kashetu Kyenge, Maria Noichl in Jo Leinen.

Poslanci so soglasno pozdravili doseženi sporazum o kompromisni resoluciji ter poudarili pomembnost miru in stabilnosti v Demokratični republiki Kongo tako za prebivalstvo države kot za celotno regijo Velikih jezer. Poudarili so tudi potrebo po spoštovanju in izpolnjevanju vseh osnovnih načel demokracije, človekovih pravic in pravne države ter tudi po zaščiti državljanov Demokratične republike Kongo. V zvezi s tem so pozvali k vključujočemu, demokratičnemu in osredotočenemu političnemu dialogu, ki bi vodil do svobodnih, preglednih in odprtih volitev v mirnem političnem in družbenem okolju. Volitve bi morale sovpadati s koncem mandata sedanjega predsednika, da ne bi ogrozile demokratičnega postopka v državi.

Poslanci so izrazili zaskrbljenost nad ponavljajočimi se kršitvami človekovih pravic, naraščajočim političnim nasiljem in slabšanjem razmer na področju temeljnih svoboščin, kot so svoboda izražanja, zbiranja in združevanja, ki so bistvene v predvolilnem času.

9. Izboljšanje participativnega upravljanja z decentralizacijo in krepitvijo lokalne uprave

Odbor za politične zadeve

Soporočevalca: James Kembi-Gitura (Kenija) and Aymeric Chauprade

Arne Gericke (ki nadomešča Aymerica Chauprada) in Joyce Laboso (ki nadomešča Jamesa Kembija-Gituro (Kenija)) sta predstavila poročilo.

Govorili so: Isabella Adinolfi, Francesc Gambus, Alpha Ousmane (Burkina Faso), Carlos Zorrinho, Agathon Rwasa (Burundi), Neena Gill, Peter Ježek, Tesfaye Daba Wakjira (Etiopija), Worlea Saywah Dunah (Liberija), Bodil Valero, Ahamada Soukouna (Mali), Ousmane Kaba (Gvineja), Amadou Dioffo (Niger), Jean-Luc Schaffhauser, Adjedoue Weidou (Čad), Davor Ivo Stier, Cécile Kashetu Kyenge, Louis H. Straker, Joachim Zeller, Amos Fish Mahlalela (Južna Afrika), Doru-Claudian Frunzulică, Babiker Mohamed Toum (Sudan) in Domenico Rosa (Evropska komisija).

Sopredsednica Michèle Rivasi je med razpravo predala vodenje seje

Cécile Kashetu Kyenge.

Poslanci so se večinoma strinjali, da je subsidiarnost pomemben dejavnik pri demokratičnem upravljanju, saj pripomore k lažji državljanski udeležbi na lokalni ravni. Decentralizirana vlada bi morala biti skrbno oblikovana in bi morala vključevati manjšine, ženske ter mladino, upoštevati pa bi morala lokalne potrebe. Lokalnim oblastem bi bilo treba dodeliti potrebna sredstva za zagotovitev zadostne stopnje samostojnosti tako v obliki neposrednega financiranja s centralne ravni kot s tem, da bi bile pristojne za pobiranje davkov v okviru lastnih pristojnosti. Poslanci so se strinjali, da decentralizacija lahko poteka v skladu z različnimi modeli. Poslanci iz več držav AKP so pojasnili, kako poteka decentralizacija v njihovih državah. Poudarili so, da bi morala razvojna pomoč EU doseči tudi lokalne subjekte in prebivalstvo ter da bi ti morali biti vključeni v njeno načrtovanje, namesto da se zgolj zanašajo na centralno vlado.

Joyce Laboso (Kenija) je zaključila razpravo.

10. Zbirna poročila z delavnic

Norbert Neuser je ustno poročal o delavnici z naslovom Obnovljivi viri: ustvarimo si trajnostno prihodnost. Podaril je, da Namibija uvozi 66 % energije in da je sprejela osrednji načrt za elektrifikacijo podeželja, ki predvideva izkoriščanje ogromnih možnosti za obnovljivo energijo, vključno z biomaso, vetrno energijo in povečano uporabo sončne energije.

Uladi Mussa (Malavi) je ustno poročal o delavnici z naslovom Rezervati kot orodje za spodbujanje trajnostnih načinov preživljanja in podal informacije iz prve roke o namibijskem skupnostnem gospodarjenju z naravnimi viri, ki vključuje lokalne skupnosti v zaščito prostoživečih vrst in razvoj turizma ter zagotavlja podporo samooskrbnim kmetom in pastirjem, ki jim divje živali povzročajo škodo.

PREDSEDUJOČA: Michèle RIVASI

Sopredsednica

Govoril je: Juan Fernando López Aguilar.

11. Vpliv padca cene nafte in drugih strateških proizvodov na gospodarstva držav AKP

Govorili so: Domenico Rosa (Evropska komisija), Abdoulaye Touré (Slonokoščena obala), Carlos Zorrinho, Ousmane Kaba (Gvineja), Jean Christophe Owono Nguema (Gabon), Worlea Saywah Dunah (Liberija), Malement Lihasoa (Madagaskar), Maria Heubuch, Adjedoue Weidou (Čad), Jean-Luc Schaffhauser, Amos Fish Mahlalela (Južna Afrika), Michael Gahler, A Misiekaba (Surinam), Purmanund Jhugroo (Mauritius), Theodor D. Stolojan, Jo Leinen in Michèle Rivasi.

Poslanci so razpravljali o vplivu strmega padca cen surovin, predvsem nafte, na države AKP. Podarili so, da se učinki nanje razlikujejo. V ospredju so bili negativni vpliv na države izvoznice nafte in posredni učinki, nekateri poslanci pa so opozorili na pozitivne učinke cenejšega uvoza. Večina poslancev se je strinjala, da lahko nestanovitnost cen proizvodov ogrozi stabilnost marsikatere države AKP in da se je znova izkazalo, da morajo gospodarstva držav AKP postati bolj raznolika ter sposobna predelovati surovine in proizvajati. Tako države proizvajalke nafte kot države uvoznice morajo zmanjšati svojo odvisnost od nafte, da se bodo lahko prilagodile dolgoročnejšim trendom in podnebnim spremembam.

12. Nujna tema št. 2: Posilstva ter nasilje nad ženskami in otroki v oboroženih spopadih

Govorili so: Kristin de Peyron (evropska služba za zunanje delovanje), Davor Ivo Stier, Cécile Kashetu Kyenge, Arne Gericke, Pavel Telička, Adjedoue Weidou (Čad), Mémounatou Ibrahima (Togo), Bodil Valero, Amos Fish Mahlalela (Južna Afrika), Laura Agea, Jean-Luc Schaffhauser, Purmanund Jhugroo (Mauritius), Krzyszyof Hetman, Maria Noichl, Neena Gill in Michèle Rivasi.

Poslanci so obsodili posilstva ter nasilje nad ženskami in otroki ter pozvali k ostrejšim ukrepom, s katerimi bi zaščitili morebitne žrtve, preprečili nekaznovanost in privedli storilce pred sodišče, se borili proti stigmatizaciji žrtev ter jim zagotovili zdravniško, pravno in psihološko pomoč ter oskrbo. Govorili so tudi o občasni vpletenosti pripadnikov mirovnih sil v spolne zlorabe. Mnenja o pravici žrtev posilstva do varnega splava so se močno razlikovala.

(Seja se je končala ob 18.51.)